Hírek (News) : 25 év után újra London
25 év után újra London
Balázs - starity.hu 2015.01.25. 11:17
Bonnie Tyler 63 évesen sem pihen. A karcos hangú brit rockénekesnő a tavalyi évet rengeteg koncerttel a háta mögött zárta, februárban azonban nagy dobásra készül. Bonnie Tyler új albumával és az Eurovíziós Dalfesztiválon való részvételével vált népszerűbbé Európában. Az, hogy ilyen sok fesztiválra hívják fellépni nagyrészt az Eurovíziónak köszönhető, Londonban azonban 25 éve nem adott önálló show-t. Más énekesekkel, zenészekkel illetve különböző rendezvényeken már többször énekelt, de egyedül utoljára a kilencvenes évek elején lépett színpadra.
2015. február 7-én a londoni O2 Aréna IndigO2 koncerttermében a legnagyobb slágereit adja majd elő, olyan klasszikusokat, mint az It's a Heartache, Total Eclipse of the Heart vagy a több filmből is ismert Holding Out for a Hero. De legutóbbi Rocks and Honey című albumáról is énekel majd 4-5 dalt.
Az énekesnő jelenleg a februári nagyszabású koncertjét promotálja, és legutóbb így nyilatkozott az Euronewsnak: Soha nem gondoltam, hogy 63 évesen még mindig csinálni fogom, de imádok énekelni. Nyilván az is közrejátszik, hogy nem lehetett saját gyerekem, és a turnézásnak szentelhettem az életemet, amit a rajongók kitartással viszonoztak. Olykor a saját családom is alig láthatott a sok fellépés és utazás miatt, Európába, Oroszországba, mindenfelé.
NEW DUET!
ÚJ DUETT!